دروس کردن پایگا چریکی خودصلادار سی آموزشت دئن وه موارزا ایرانی د لبنان، د تمارزیا هنی شهید چمرانی بیه، وا هیاری امام موسی صدر، حرکه المحرومین و اوسه هنی اندوم نظامیش کهسامونیار امل بیه دروس کرده. د سال ۱۹۷۱ اومائه بی وه لبنان، کلاسیایی سی درسیا ویر و باورمن یاری اسلامی وه روشت انجمنیا اسلامی دونسمنجوریا پی نیا. د هر دهی یه گل یا دو گل د معلمیا مسلمو نه انتخاو کرد که د کل 150 گل بیین ؛ و هفته ای یه گل می اومائن وه مدرسه و نشسیا اسلامی د اوچه جا می گرت که امام موسی صدر، شیخ مهدی شمس الدین، مومه حسین فضل‌الله و پیایا هنی د اوچه گپ می زئن و نها ونو خوش گپ می زه و یه سلسله درسیا ویر و باورمنی یاری نه می گت . همی ونو بینه که اولی مئنجایا سامونیار حرکه المحرومین د هارگه لبنان نه دروس کردن، وه د بیروت ئم هنی ای کاریانه می کرد.